ตรวจสอบท่าทีตนเองบ้าง ปลดปล่อยตัวเองจากพันธนาการ ทำความเข้าใจจอมบงการ ตอบโต้อย่างสร้างสรรค์
แน่นอนว่า หากคุณอยู่ที่ปลายสถานการณ์อีกด้านหนึ่ง หรือเป็นเหยื่อของพวกจอมบงการ คุณก็อาจจะรู้สึกแย่ และอยากต่อต้าน แต่คุณก็ควรจะประเมินตัวเองอย่างซื่อสัตย์ด้วยว่า คุณมีนิสัยแย่ๆ ที่ทำให้จอมบงการจ้องเล่นงานคุณเป็นพิเศษไหม โดยอาจวัดจากประเด็นต่อไปนี้:  คุณละเลยหน้าที่ หรือทำอะไรผิดพลาดจริงหรือไม่ เช่น หากคุณไม่เก็บกวาดห้องตัวเอง หรือคุณไม่คิดงานให้ดีก่อนลงมือทำ ก็เป็นที่เข้าใจได้ว่า ทำไมผู้ปกครองหรือหัวหน้าของคุณ ถึงจ้องเล่นงานคุณนัก จอมบงการ มักจะจ้องกล่าวโทษคนที่พวกเขาเห็นว่าไร้ประโยชน์ รวมถึงคนที่ชอบดื้อเงียบด้วย ซึ่งพวกเขาจะยิ่งคอยหาเรื่อง เมื่อรู้สึกว่าไม่ได้รับการตอบสนองอย่างเต็มที่ ดังนั้น คุณอาจโต้แย้ง หรือแสดงความไม่พอใจอย่างเปิดเผยในบางโอกาส อย่างน้อยก็ดีกว่าการเก็บงำไว้ หรือวางท่าทีประชดประชัน เรื่องแบบนี้ไม่เข้าใครออกใคร เราทุกคนต่างก็มีปีศาจร้ายในตัวทั้งนั้น ในบางสถานการณ์คุณจึงอาจจะเป็นจอมบงการเสียเองก็ได้ เช่น เวลาที่คุณรู้อะไรดีกว่าคนอื่น เวลาที่คุณมีอำนาจตัดสินใจ หรือเวลาที่คุณกำลังอยู่ในภาวะกดดัน โดยคุณสามารถนึกย้อนกลับไปถึงเวลาที่ตัวเองเป็นเช่นนั้นบ้าง เผื่อจะช่วยให้เข้าใจจอมบงการที่คุณกำลังเผชิญอยู่ ได้ในระดับหนึ่ง  พยายามปฏิบัติต่อคนอื่นอย่างอ่อนโยน เวลาคุณรู้สึกว่าตัวเองกำลังเจ้ากี้เจ้าการมากเกินไป ให้ลองสังเกตปฏิกิริยาของคนรอบข้างดู แล้วคุณจะรู้ว่า บรรดาจอมบงการในชีวิตคุณทั้งหลายนั้น เขาต้องอยู่กับอารมณ์เช่นไรแทบจะตลอดเวลา คุณสามารถทำได้ด้วยการสอบถามความเห็นจากบุคคลที่สาม เป็นการส่วนตัว โดยเลือกคนที่ไม่มีส่วนได้ส่วนเสียกับคุณ และยังต้องสามารถเชื่อใจได้ว่าเขาหรือเธอจะพูดความจริง ยิ่งหากเป็นคนที่รู้จักคุณดีและมีประสบการณ์ในปัญหาแบบเดียวกับคุณมาก่อน ก็ยิ่งดี ทั้งนี้ คุณควรยอมรับว่า ไม่มีใครดีเต็มร้อย หรือด่างพร้อยไปทุกเรื่อง จงใช้ความเห็นดังกล่าวในการทำความรู้จักตัวเอง เพื่อที่จะได้เอาไว้เป็นภูมิคุ้มกันตนเองจากพวกจอมบงการ  การเห็นตัวเองในมุมมองเดียวกับที่คนรอบข้างมองคุณ ทั้งเวลาอยู่ในความสัมพันธ์ส่วนตัว และเวลาที่คุณวางตัวในที่ทำงาน จะช่วยให้คุณตัดสินได้ว่า สิ่งที่จอมบงการปฏิบัติต่อคุณนั้น มันสมเหตุสมผลหรือไม่ หากคนที่คุณขอให้แสดงความเห็นเกี่ยวกับตัวคุณ ยืนยันว่าคุณไม่ได้มีจุดบกพร่องอะไร คุณก็สบายใจได้แล้วว่า คนที่ควรเปลี่ยนแปลงพฤติกรรมมากที่สุด ก็คือ จอมบงการในชีวิตคุณนั่นเองต่างหาก โลกนี้ยังมีงานและความสัมพันธ์ที่ดีอีกมากให้เลือกหา หากสถานการณ์มันแย่เกินทนแล้วจริงๆ ก็อย่าทรมานตัวเองต่อไปอีกเลย คนเพียงคนเดียวไม่มีสิทธิในการควบคุมชีวิตคุณขนาดนั้น ดังนั้น จงหาทางออกให้กับตัวเอง ต่อให้คุณยังหางานใหม่ไม่ได้ก็ตาม จงรีบชิ่งออกมาก่อนที่คุณจะประสาทเสียไปมากกว่านี้  หากเป็นกรณีเด็กวัยรุ่น ที่มีพ่อแม่เป็นจอมบงการ พยายามมองหากิจกรรมนอกบ้านที่สร้างสรรค์ เช่น การเล่นกีฬา หรืองานประเภทจิตอาสาทั่วไป รวมถึงการทำงานหารายได้พิเศษนอกเวลาเรียน ถ้าเป็นไปได้ คุณควรเลือกเรียนในสถาบันที่ห่างไกลจากบ้าน เพื่อที่จะได้อยู่หอพักหรืออพาร์ทเม้นท์ โดยเฉพาะกรณีที่คุณส่งเสียตัวเองเรียน แต่หากจำเป็นต้องพึ่งพาเงินทุนจากผู้ปกครอง ก็พยายามหาเหตุผลอธิบายพวกเขาอย่างสร้างสรรค์ เพื่อตัวคุณเอง โดยทั่วไปแล้ว พวกจอมบงการมักแฝงความกลัว และความรู้สึกไม่มั่นคงเอาไว้ภายใน ซึ่งทำให้พวกเขาขาดความสุขและไม่เคยรู้สึกพอใจสิ่งต่างๆ พวกเขาอยากเห็นตัวเองเป็นคนที่สมบูรณ์แบบในทุกด้าน ซึ่งเป็นเป้าหมายที่เป็นไปไม่ได้ และการที่พวกเขาไม่เข้าใจในจุดนี้ จึงทำให้ขาดทักษะในการปรับตัวเพื่อความสำเร็จ และส่งผลลบต่ออารมณ์ของพวกเขาเอง ซึ่งถือเป็นเรื่องน่าเศร้า อย่างไรก็ตาม ต่อให้คุณสงสารคนประเภทนี้ ทางที่ดีคุณควรจะเดินไปตามเส้นทางแห่งความสุขของตัวเอง เพราะตราบใดที่พวกเขาไม่ยอมปรับปรุงตนเอง พวกเขาก็ไม่มีวันจะได้พบกับความสุขทางใจอย่างแน่นอน  การเดินตามเส้นทางแห่งความสุข อาจไม่จำเป็นต้องแยกทางก็ได้ ในบางบริบท คุณสามารถเลือกใช้เวลาเป็นการส่วนตัวมากขึ้น เช่น ทำงานอดิเรกที่ตนเองชอบ หรือดื่มด่ำอยู่กับการศึกษาคำสอนทางศาสนา เพื่อที่จะหลีกเลี่ยงการพบปะหรือเผชิญหน้ากับจอมบงการในชีวิตคุณ จำเอาไว้อย่างเดียวว่า อย่าปล่อยให้คำพูดของพวกเขา เข้ามาทำลายความนับถือตนเองของคุณได้ จงดูแลตัวเองให้ดี เพราะคุณไม่ได้มีหน้าที่กอบกู้ชีวิตของพวกจอมบงการ กว่าจะรู้ตัวว่าคุณถูกจอมบงการทำลายชีวิตไปมากแค่ไหน ก็มักจะเกือบสายเกินแก้แล้ว ดังนั้น พยายามรักและเมตตาตัวเองให้มาก เพราะที่ผ่านมา คุณอาจจะถูกพูดกรอกหู หรือถูกปฏิบัติเยี่ยงคนไร้ค่า รวมถึงถูกจอมบงการครอบงำให้เชื่อว่า คุณมันไม่เอาถ่าน เพียงเพื่อที่จะกักขังคุณไว้ให้อยู่ใต้อุ้งเท้าพวกเขา เชื่อเถอะว่า คำพูดต่างๆ ของคนประเภทนั้น ไม่มีอะไรเป็นความจริงทั้งสิ้น มันเป็นแค่เทคนิคที่ใช้บงการคนจิตอ่อนอย่างคุณเท่านั้น ตอนนี้ถึงเวลาที่คุณจะต้องตระหนักในคุณค่าของตัวเองเสียใหม่แล้ว   ในขั้นตอนการฟื้นฟูความมั่นใจของตัวเองกลับคืนมานี้ จะเป็นการดีมาก หากคุณได้ใช้เวลาร่วมกับเหล่าคนที่ทำให้คุณรู้สึกดี และไม่มีแรงจูงใจในการครอบงำคุณ ทำในสิ่งที่คุณถนัดและให้คุณค่ากับมัน ที่ผ่านมา คุณอาจจะยังเชื่อว่าตนเองไม่เอาไหน เพราะถูกจอมบงการครอบงำมานานเกินไป จงใช้เวลานับจากนี้ไป ในการทำกิจกรรมต่างๆที่คุณมั่นใจว่าทำได้ดี ไม่ว่าจะเป็นด้านศิลปะ กีฬา ธุรกิจ หรือด้านใดก็ตาม ในกรณีเฉพาะหน้านี้ คุณควรเริ่มจากการวางแผนเรื่องงาน/ความสัมพันธ์ ซึ่งก็คือสถานการณ์ในปัจจุบันนี้ ที่คุณต้องรับมือกับจอมบงการไปพลางๆก่อน ดังนั้น จงตัดสินใจว่าจะอยู่หรือจะไปจากพวกเขา หากเลือกที่จะอยู่ก็ควรกำหนดระยะเวลาเอาไว้ด้วย เพื่อเป็นการเผื่อทางหนีทีไล่ไว้ให้ตัวเอง และช่วยให้ไม่เครียดมากนัก โดยระหว่างที่ยังต้องอยู่ร่วมกับพวกเขา พยายามหาทางรับมือไว้ให้ดีๆ อย่าไปต่อล้อต่อเถียงด้วย หากจำเป็นต้องพูดอะไร ก็ขอให้พูดอย่างใจเย็นและชาญฉลาด โดยไม่จำเป็นต้องยอมถูกครอบงำอีกต่อไป จงหันมาทำสิ่งต่างๆเพื่อตนเองแทน  ท้ายที่สุดแล้ว การแยกทางจากพวกเขา อาจเป็นทางเลือกเดียวที่เหลืออยู่ โดยเฉพาะอย่างยิ่ง ในกรณีที่อยู่ไปก็มีแต่ผลเสียต่อตัวเอง คนที่เป็นแบบนี้มักถูกผลักดันให้ควบคุมผลลัพธ์และคนรอบข้าง เพราะพวกเขารู้สึกกลัวว่าตัวเองจะสูญเสียการควบคุมไป พวกเขามักกลัวความล้มเหลวของตัวเอง และกังวลว่าจะมีอะไรเกิดขึ้นบ้างหากก้าวพลาด หากมองลึกลงไปแล้ว พวกเขาแค่กังวลในขีดจำกัดของตัวเอง (โดยไม่รู้ตัว) กลัวการถูกดูหมิ่น และขาดความไว้ใจในตัวผู้อื่นเกี่ยวกับเรื่องที่พวกเขาคาดหวังให้ทำ  พวกจอมบงการมักจะเชื่อว่าไม่มีใครเก่งเกินตนเอง ซึ่งในยุคที่สังคมมีกฎเกณฑ์มากมาย ให้เราคอยปฏิบัติตามอยู่ทุกเมื่อเชื่อวัน โดยที่บางอย่างเราก็จำเป็นต้องปฏิบัติตาม แม้ว่าไม่ค่อยจะเข้าใจเหตุผลสักเท่าไร พวกจอมบงการจึงมักอาศัยช่องโหว่ดังกล่าว เข้ามาสวมบทผู้ชี้นำสังคม ทั้งๆ ที่พวกเขาเองก็มักจะไม่ได้มีคุณสมบัติที่เหมาะสมสักเท่าไร ทั้งในแง่คุณวุฒิและวุฒิภาวะทางอารมณ์ โดยเนื้อแท้แล้ว พวกจอมบงการจะขาดความไว้ใจผู้อื่น ชอบวิพากษ์วิจารณ์ ชอบข่มผู้อื่น และที่สำคัญที่สุดคือ เป็นคนบ้าอำนาจ ซึ่งทำให้พวกเขาเชื่ออยู่ลึกๆว่า ตนเองมีสิทธิในการครอบครองสิ่งต่างๆ มากกว่าผู้อื่น และไม่จำเป็นต้องเคารพใคร บางครั้งจอมบงการที่คุณรู้จัก อาจเป็นแค่คนประเภทชอบควบคุม แต่บ่อยครั้ง ที่อาการของพวกเขาหนักมาก จนถึงขั้นเป็นโรคหลงตัวเอง (Narcissistic Personality Disorder) หรือโรคต่อต้านสังคม (Antisocial Personality Disorder) ซึ่งเป็นผลมาจากวัยเด็กที่ถูกกระทบต่ออารมณ์ โดยมักมีปัญหาที่พวกเขารู้สึกว่าถูกกระทำโดยไร้เหตุผล และควบคุมไม่ได้ ซึ่งในกรณีนี้ ควรต้องได้รับการบำบัดรักษาทางจิตอย่างถูกวิธี   หากคุณสงสัยว่าใครกำลังเป็นโรคดังกล่าว จำเป็นต้องพาเขาไปให้ผู้เชี่ยวชาญวินิจฉัยเพิ่มเติมอีกครั้ง แต่ต้องระวังไว้ว่า การจะบอกพวกเขาถึงเรื่องดังกล่าวนั้น ไม่ใช่เรื่องง่าย เพราะพวกเขาจะไม่มีวันยอมรับว่าตัวเองมีปัญหาเด็ดขาด นอกเสียจากว่าพวกเขาจะสำนึกได้ด้วยตนเอง แต่โดยทั่วไปแล้ว พวกเขามักโทษคนอื่นมากกว่า นอกจากนี้ คุณควรทำใจไว้ด้วย ในกรณีที่คุณเป็นเพียงคนที่อยู่ในสถานะด้อยกว่า หากคนที่มีอาการดังกล่าว เป็นเจ้านาย หรือเป็นญาติผู้ใหญ่ของคุณ จะทำให้คุณตกอยู่ในสถานการณ์ที่กลืนไม่เข้าคายไม่ออก พวกจอมบงการมักมีท่าทีเหมือนผู้ปกครองของคุณ โดยอาจใช้คำในลักษณะเผด็จการ เช่น “ลงมือเดี๋ยวนี้!” “ทำตามที่สั่งก็พอ!” หรือ “อดทนหน่อยน่า!” โดยไม่สนใจว่าคำพูดเหล่านั้น จะทำให้คนฟังรู้สึกอย่างไร ซึ่งหากคุณรู้สึกเหมือนตัวเองเป็นเด็ก ที่ต้องคอยออดอ้อนเอาใจพวกเขา หรือทำให้พวกเขาพอใจตลอดเวลา พนันได้เลยว่า พวกเขาย่อมปฏิบัติต่อคุณอย่างเผด็จการ และคอยบงการทุกเรื่อง แต่มักจะมองข้ามพรสวรรค์ สิทธิ และความรู้สึกของคุณ เนื่องจากคนจำพวกนี้มักจะรู้สึกดี ก็ต่อเมื่อได้แสดงอำนาจเหนือคนอื่นเท่านั้น แม้ว่าพวกเขาจะมีสถานะเหนือกว่าโดยชอบธรรม เช่น เป็นพอแม่ เป็นครู หรือเป็นเจ้าหน้าที่ของรัฐบาล แต่พฤติกรรมของจอมบงการ จะแตกต่างจากผู้มีอำนาจในตำแหน่งเดียวกันอย่างเห็นได้ชัด เช่น วางท่าทางไม่ให้เกียรติ พูดจาห้วนๆ ชอบชี้นิ้วสั่ง ฯลฯ แทนที่จะประนีประนอม หรือรับฟังเหตุผลบ้าง ผู้ที่มีอำนาจด้านบวกอันเป็นที่รักของทุกคน จะต้องเป็นผู้นำที่ดีและใส่ใจผู้คนที่ด้อยสถานะกว่า รวมถึงให้ความวางใจและคอยชี้แนะด้วยความห่วงใย โดยจะมีบุคลิกภาพแบบ “จ้องจับผิด” เช่นพูดว่า “ถ้าทำพลาดขึ้นมา เธอแย่แน่ๆ” ซึ่งอาจจะพูดด้วยน้ำเสียงฟังดูนุ่มนวล แต่มันเต็มไปด้วยความคาดหวังว่า คุณต้องซาบซึ้งในคำเตือนของพวกเขา พวกเขามักอ้างเหตุผลต่างๆ นานา มาหว่านล้อมให้คุณทำสิ่งใดสิ่งหนึ่ง “เพื่อตัวคุณเอง” โดยที่คุณไม่ได้เป็นฝ่ายเลือกเลย แถมยังต้องขอบคุณพวกเขาอีกต่างหาก คนประเภทนี้เราเรียกว่า ‘เผด็จการหวานซ่อนเปรี้ยว’ จอมบงการส่วนใหญ่ มักขาดความเห็นใจผู้อื่น และขาดความตระหนักรู้ ถึงผลเสียที่ตนเองมีต่อผู้อื่น ซึ่งเป็นภาวะบกพร่องทางอารมณ์ อันเนื่องมาจากความรู้สึกไม่มั่นคงในชีวิต แต่พวกเขามักแสดงออกด้วยการวางท่าทีให้ดูมีอำนาจ และยังเป็นคนที่ขาดความสุขในชีวิต อมทุกข์มาก แต่กลับแสดงออกด้วยท่าทีทะนงตน คุณควรเข้าใจว่า ตนเองไม่ได้ด้อยกว่าคนที่คอยบงการคุณ ถึงแม้พวกเขาพยายามจะทำให้คุณรู้สึกแบบนั้นก็ตาม เรื่องนี้มีผลมากต่อคุณภาพชีวิตของคุณ เพราะจอมบงการที่อยู่รอบข้างคุณ มักจะพยายามกดคุณให้ต่ำลงอยู่ตลอดเวลา ดังนั้น คุณต้องตระหนักว่า มันเป็นเพียงแค่ปัญหาของพวกเขา อย่าปล่อยให้พวกเขาทำร้ายคุณได้สำเร็จ  จำเอาไว้ว่า คุณเป็นคนที่มีเหตุผลและรู้ดีถึงข้อจำกัดของแต่ละคน อย่าปล่อยให้พวกจอมบงการมาทำให้คุณรู้สึกผิด นี่อาจเป็นเรื่องยากสักหน่อย แต่คุณสามารถฝึกฝนได้แน่นอน และคนที่เป็นเป้าหมายในการฝึกที่ดีที่สุด ก็คือพวกจอมบงการทั้งหลายนั่นเอง คุณต้องแสดงให้พวกเขาเห็นแต่แรกว่า คุณจะไม่ทนกับการบงการของพวกเขา เพราะยิ่งปล่อยไว้นานวัน พวกเขาจะเหมาเอาเองว่ามีสิทธิบงการคุณได้  เหมือนที่พวกเขาทำกับคนอื่น  การประกาศจุดยืนแก่พวกเขา อาจทำในเวลาที่อยู่กันสองคน ไม่ควรฉีกหน้าเขาหรือเธอต่อหน้าธารกำนัล พยายามอธิบายว่า นิสัยชอบบงการของพวกเขา ส่งผลแง่ลบต่อคุณอย่างไร อย่าเพิ่งไปชี้หน้าด่าพวกเขาว่าเป็นจอมบงการ ตัวอย่างเช่น หากคุณรู้สึกว่า หัวหน้าของคุณมองข้ามพรสวรรค์ของคุณมานานแล้ว ก็อาจลองพูดในทำนองว่า คุณทำงานในสายนี้มานานมากแล้ว แต่ทุกครั้งที่คุณส่งงานไป กลับถูกแก้หรือตีกลับคืนตลอด ซึ่งทำให้คุณรู้สึกแย่และไร้ค่า จึงอยากให้หัวหน้าปฏิบัติกับคุณอย่างให้เกียรติมากกว่านี้ เป็นต้น คุณจำเป็นต้องรักษาท่าทีเอาไว้ก่อน ถึงแม้จะอยากตะโกนใส่หน้าจอมบงการก็ตาม เพราะการระเบิดความโกรธ มักนำมาซึ่งผลเสียมากกว่าผลดี คุณอาจรอให้พวกเขาหายเหนื่อย หรือเสร็จจากธุระอันยุ่งเหยิงก่อน เพราะหากคุณมีทีท่าแบบชวนหาเรื่อง พวกเขามักจะยิ่งตอบโต้รุนแรง ดังนั้น หายใจเข้าลึกก่อนไปเจรจากับพวกเขา และพยายามใช้น้ำเสียงแบบปกติ  ในทางกลับกัน หากคุณแสดงท่าทีฉุนเฉียว ก็จะเข้าทางพวกเขาอีกเหมือนกัน การแสดงอารมณ์ด้านลบให้พวกเขาเห็น จะยิ่งทำให้จอมบงการรู้จุดอ่อนของคุณ และมักจะคอยจ้องหาเรื่องคุณมากขึ้นกว่าเดิม ในโอกาสต่อไป ถึงแม้ว่าการเจรจาหรือหาทางออกร่วมกันจะเป็นเรื่องดี แต่ในบางกรณี การหลีกเลี่ยงพวกเขากลับเป็นทางเลือกที่ดีกว่า ทั้งนี้ ขึ้นอยู่กับว่าจอมบงการคนนั้นเป็นใคร หรืออยู่ในสถานะใด:   หากเป็นคนในครอบครัวคุณเอง ก็ควรจะหลีกเลี่ยงมากหน่อย เพราะไม่ว่าคุณจะเอาน้ำเย็นเข้าลูบ หรือพยายามเอาใจเพียงใด พวกเขาจะไม่มีวันพึงพอใจเลย แต่หากคุณคิดจะงัดข้อกับพวกเขาล่ะก็ อย่าเสียเวลาเลยดีกว่า เพราะต่อให้คุณชนะ พวกเขาก็ไม่มีวันเปลี่ยน นอกจากจะได้รับการรักษาอย่างถูกวิธี ดังนั้น ขอเพียงแค่คุณคอยย้ำกับตัวเองว่า มันเป็นปัญหาของพวกเขา พวกเขาต้องแก้เอง ไม่ใช่ภาระที่คุณต้องมาแบกรับ หากเป็นความสัมพันธ์ชายหญิง คุณควรจะยื่นคำขาดไปว่า หากเขาหรือเธอไม่ปรับเปลี่ยนพฤติกรรม คุณก็พร้อมที่จะแยกทางและไปเริ่มชีวิตใหม่ จำไว้ว่า จอมบงการที่ใช้ความรุนแรง จะต้องได้รับการบำบัดในระยะยาวอย่างต่อเนื่องเท่านั้น จึงจะสามารถเปลี่ยนตัวเองได้ หากคุณเป็นวัยรุ่นที่มีผู้ปกครองจอมบงการ พยายามเชื่อฟังตามความเหมาะสม และหากิจกรรมสร้างสรรค์นอกบ้านทำอยู่เสมอ คุณอาจจะไปเล่นกีฬา หรือติวหนังสือกับเพื่อนๆ รวมถึงเข้าร่วมกลุ่มอาสาต่างๆ โดยคุณสามารถใช้กิจกรรมเหล่านั้นเป็นข้ออ้างในการหลีกเลี่ยงการเผชิญหน้ากับพวกเขาได้ และออกไปใช้เวลากับคนที่เห็นคุณค่าในตัวคุณแทน พวกเขามักรับมือกับความกดดันไม่ค่อยได้ จึงมักไปลงที่คนรอบข้างเสมอ การที่พวกเขาเอาแต่คิดเข้าข้างตัวเอง จึงมักทำอะไรหลายอย่างพร้อมๆ กัน ซึ่งก่อให้เกิดความเครียดและระเบิดออกมาได้ง่ายๆ หากคุณสังเกตว่าพวกเขากำลังจะถึงจุดเดือด ขอให้รักษาที่มั่นเอาไว้ เพราะพวกเขาอาจจะมาระรานคุณมากกว่าเดิม หมั่นสังเกตเวลาที่พวกเขากำลังมีแนวโน้มจะอารมณ์รั่ว และพยายามแบ่งเบาภาระเท่าที่คุณพอช่วยได้ เช่น หากคุณสังเกตเห็นว่า แฟนของคุณมักจะเข้าสู่โหมดพร้อมระเบิดและเริ่มบงการมากขึ้น ตอนที่เขาหรือเธอกำลังกดดัน หากวันไหนคุณเห็นแฟนหอบงานกลับมาทำที่บ้าน หรือบ่นเรื่องงาน คุณก็ควรจะเปรยถึงด้านบวกของแฟน เพื่อเป็นการแสดงความเชื่อมั่นและยกย่องในตัวเขาหรือเธอ เพื่อลดความกดดันจากสถานการณ์ดังกล่าวลงนั่นเอง นี่อาจเป็นเรื่องยาก หรือเป็นไปไม่ได้ด้วยซ้ำ แต่มันจะส่งผลดีต่อ ตัวคุณเอง โดยเฉพาะในกรณีที่คุณจำใจต้องอยู่ร่วมกับจอมบงการ เช่น คุณอาจบอกตัวเองว่า "ถึงหัวหน้าจะบ้าอำนาจและชอบจิกหัวใช้ แต่ถ้าไม่มีเขา เราก็อาจจะกินแกลบ และจะว่าไปแล้ว เวลาที่หัวหน้าไม่เครียด ก็ไม่เห็นจะน่ากลัวสักเท่าไร" พยายามหลีกเลี่ยงด้านลบ และมองหาด้านบวกควบคู่กันไป ก็จะช่วยได้เยอะเลยทีเดียว  การพยายามหาส่วนดี อาจยากอยู่สักหน่อย แต่สักพักคุณจะเข้าใจว่า จอมบงการก็มีหัวใจ และการที่คุณหมั่นรดน้ำในหัวใจของพวกเขาบ่อยๆ จะทำให้พวกเขาจ้องเล่นงานคุณน้อยลง หรือเลิกเห็นคุณเป็นภัยคุกคามเสียที จะช่วยให้พวกเขารู้สึกดี และอยากทำเหมือนเดิมอีก โดยเฉพาะหากพวกเขาเริ่มวางใจคุณแล้ว เช่น หากพวกเขาวางใจให้คุณรับผิดชอบงานใหญ่ คุณควรจะแสดงท่าทีชื่นชมในการตัดสินใจนั้น ก่อนจะตกปากรับงานนั้นไว้ด้วยความยินดี  ตัวอย่างเช่น "ขอบคุณมากนะคะ ที่วางใจหนู" ซึ่งจะช่วยให้พวกเขารู้สึกดี และผ่อนคลายท่าทีลงชั่วคราว หากคุณเป็นคนประเภทชอบคิดแก้ปัญหา หรือมีไอเดียสร้างสรรค์อยู่เนืองๆ การทำงานให้กับจอมบงการ จะทำให้คุณรู้สึกทรมานมาก เพราะพวกเขามักจะทำเป็นขอ หรือรับฟังความเห็นจากผู้อื่น แต่สุดท้ายก็มักปฏิเสธ และทำในแบบที่ตัวเองต้องการเท่านั้น หากคุณตกอยู่ในสถานการณ์ดังกล่าว เรามีคำแนะนำดังนี้:  ปลงเสียเถอะ พยายามเล่นตามน้ำไป โดยคุณอาจจะนำเสนองานตามปกติ ถึงแม้จะรู้ผลลัพธ์อยู่แล้วก็ตาม พยายามเสียสละหรือทำใจดีสู้เสือ เพื่อรักษาบรรยากาศในที่ทำงานเอาไว้ จี้จุดให้พวกเขารู้. อาจดูเป็นการกระทำที่เสี่ยงมากหน่อย แต่ก็ขึ้นอยู่กับบริบทและผู้ร่วมเหตุการณ์ด้วย เช่น หากคุณร่วมประชุมกับจอมบงการ โดยมีทีมหรือเพื่อนร่วมงานของคุณด้วย และทุกคนต่างเริ่มเหนื่อยหน่ายกับพฤติกรรมของจอมบงการ คุณอาจจะพูดในทำนองว่า "หากครั้งนี้งานไม่ผ่านอีก ผมก็คงไม่รู้จะแก้ยังไงแล้ว เพราะผมกับลูกทีมบันทึกข้อผิดพลาดในครั้งก่อนๆ ที่หัวหน้าเคยวิจารณ์เอาไว้ และได้ทำการแก้ไขมาในครั้งนี้จนหมดแล้ว"  จากบริบทตัวอย่างดังกล่าว เราจึงขอแนะนำให้คุณบันทึกทุกสิ่งที่จอมบงการเคยพูดเอาไว้ เพื่อนำมาใช้เป็นหลักฐานอ้างอิงในการตอบโต้กับพวกเขา เพราะคนประเภทนี้มักจะไม่รักษาคำพูด หรือสัญญาที่ตัวเองให้ไว้ เรียกว่า กลับลำได้เสมอ แถได้ตลอดเวลา หยุดนำเสนอผลงานใดๆ หากคุณมั่นใจแล้วว่า หัวหน้าของคุณเป็นคนประเภทจอมบงการ และเออออห่อหมกกับเขาหรือเธอไปวันๆก็พอ เชื่อเถอะว่า เพื่อนร่วมงานของคุณก็มักจะทำแบบเดียวกันนี้ เช่น กล่าวยกยอและประจบประแจง เพราะต้องการรักษางานของตัวเองไว้ แต่เราอยากแนะนำเพิ่มเติม ให้คุณเตรียมหางานใหม่เอาไว้ด้วย อย่าจมปลัก หรือรับใช้คนแบบนี้ไปจนตาย
ประเมินตัวเองว่าชอบบงการหรือเปล่า. สังเกตความเป็นนักบงการในตัวเอง. พยายามประเมินข้อดีและข้อเสียของตนเองอย่างตรงไปตรงมา. เห็นความสำคัญของตัวเอง. เลือกที่จะให้อภัย. เรียกพลังของตัวเองกลับคืนมา. วางแผนอนาคต. เข้าใจว่า ทำไมพวกเขาถึงเป็นแบบนี้. สังเกตดูว่าจอมบงการคนนั้น ต้องได้รับการรักษาหรือไม่. ทำความเข้าใจผลกระทบที่อาจเกิดขึ้น. ตระหนักว่า “คนดี” ก็เป็นจอมบงการได้. ตระหนักว่า คุณมีคุณค่าในตัวเอง. รักษาจุดยืน. ใจเย็นเข้าไว้. หลีกเลี่ยงจอมบงการเท่าที่ทำได้. คอยสังเกตระดับความเครียดของจอมบงการ. มองหาด้านบวก. ชมเชยพวกเขาเท่าที่เหมาะสม. ทำใจยอมรับว่า พวกเขาไม่มีวันรับฟังคุณ.
https://www.wikihow.com/Deal-With-a-Control-Freak https://www.wikihow.com/Deal-With-a-Control-Freak https://www.wikihow.com/Deal-With-a-Control-Freak https://www.wikihow.com/Deal-With-a-Control-Freak
Checking Your Own Tendencies Deciding to Disentangle Yourself Understanding the Need for Control Responding to the Control Freak Constructively